সংগীত চর্চায় অবদানের জন্য তিনি বেশ কিছু পুরস্কারে সম্মানিত হয়েছেন। ১৯৭২ সালে ‘মেরা নাম জোকার’ সিনেমায় গান গেয়ে শ্রেষ্ঠ পুরুষ কন্ঠের জন্য ফিল্ম ফেয়ার আ্যওয়ার্ড, ২০০৪ সালে জাতীয় পুরস্কার পান।তাঁর ঝোলায় ভারত সরকারের পদ্মভূষণ, পদ্মশ্রী ও দাদাসাহেব ফালকে পুরস্কারে সম্মান। এছাড়াও পশ্চিমবঙ্গ সরকার ২০১১ সালে বঙ্গবিভূষণ সম্মান দেন। আজ সেই ১লা মে, ৯৯ বছরের শুভ জন্মদিনে শিল্পীকে আমরা স্মরণ করলাম।যদিও রাজ সিংহাসন খালি,তবু থেকে গেছে একাধিক গানের মনিমানিক্যে গাঁথা সেই মুকুট। যত দিন বাঙালি থাকবে,বাংলা গানের সমঝদারদের মুখে বারবার উঠে আসবে তাঁর নাম।